
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

           24 ianuarie 2000

AMENAJAREA TERITORIULUI ŞI ECHILIBRU 

            Nr. 1226/ XVIII/6           

                                 ECOLOGIC                                                                                                               

A  V  I  Z

asupra propunerii legislative pentru modificarea şi completarea 

unor prevederi ale Legii nr.70/1991 privind alegerile locale


Cu adresa nr.464 din 9 decembrie 1999, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă pentru modificarea şi completarea unor prevederi ale Legii nr.70/1991 privind alegerile locale.



În şedinţa din 24 ianuarie 2000, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât să o avizeze favorabil, cu următoarele amendamente:



1. La punctul 10 (alin.(5) al art.22), textul trebuie să formeze un singur alineat. In consecinţă, actualele texte existente la pagina 5, care încep cu sintagma “tragerea la sorţi”, respectiv “Lista magistraţilor”, se vor scrie în continuarea primului text, constituind teze distincte ale alin.5 al art.22.



2. Facem acelaş amendament şi la alin.(8) al art.22.



3. La punctul 12 (alin.(15) al art.22, teza finală), propunem următoarea formulare:



“dacă prin aplicarea acestei prevederi nu este posibil ca toţi reprezentanţii să fie incluşi în competenţa biroului electoral, desemnarea persoanelor care vor face parte din biroul electoral se va face de către preşedintele acestuia în raport de numărul de consilieri obţinut de partidul, alianţa politică sau alianţa electorală la alegerile anterioare; alianţele politice sau electorale vor fi luate în calcul numai în măsura în care componenţa acestora a rămas neschimbată”.



4. La punctul 14 (art.24), penultimul rând, în locul cuvântului “atribuţii”, se va scrie “atribuţiile”. 



5. Punctele 15 şi 16, vor fi inversate, în sensul că, punctul 16 va deveni punctul 15 şi invers. 



6. La punctul 19, partea introductivă, în locul particulei “al” se va scrie “ale”, iar în locul cuvântului “va”, se va scrie “vor”.



7. La punctul 21 (art.39 teza a II-a) va avea următoarea formulare:



“Persoana care este în situaţia de a alege dintre mai multe propuneri, va trebui să opteze pentru una din acestea, până la termenul prevăzut de art.37”.



8. La punctul 26 (alin.1 al art.50 partea finală), în locul sintagmei “… hotărâre de Guvern”, se va folosi sintagma “… hotărâre a Guvernului”.



9. La punctul 39, partea introductivă, va avea următorul cuprins:



“La articolul 77, după alineatul (1), se introduce un alineat nou, “alin.(1)1”, care va avea următorul curpins:



“(1)1……..”.



In continuarea textului propus pentru alineatul (1)1, se va adăuga următorul text: “… In cazul alianţelor politice şi al alianţelor electorale, la pragul de 5% prevăzut de prezentul alineat, se adaugă câte un singur procent din totalul voturilor valabil exprimate pe întregul judeţ, respectiv pe municipiul Bucureşti, pentru fiecare membru al alianţei politice sau al alianţei electorale, începând cu al doilea partid, fără a se depăşi 10% din aceste voturi”.



10. La punctul 42 (alin.(5) al art.82, penultimul rând), în locul sintagmei “… din pentru judeţul în cauză”, se va scrie “… din judeţul în cauză”. 



11. La punctul 45 (partea introductivă), va avea următorul cuprins: “La articolul 85, după litera e), se introduce litera e)1, având următorul cuprins:”



12. Propunem ca art.III să fie completat cu următorul text:



“… Cu ocazia republicării, se va efectua şi operaţiunea de reducere la jumătate a termenelor prevăzute la articolele 9, 10, 13, 14 alin. (3) şi (4), 16 alin.(1), 20, 22 alin.(5), (8) şi (12), 26 alin.(4) şi (6), 29 alin.(2), 30 alin.(1) lit.f) şi alin.(3), 32 alin.(1) şi (2), 37, 45 alin.(1), (2) şi (5), 49 alin.(1), 50 alin.(3), 52, 54, 57 alin.(4), 58 alin.(1), 59 alin.(4), 76 alin.(2), 78 alin.(2), 79, 81 alin.(4), 84 alin.(1) şi 104 alin.(1), potrivit prevederilor articolului II.

